Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 288

12. Cikk Funkciók és szerkezeti felépítés PP-98 1) A fejlődő országok sajátos érdekeit szem előtt tartva a Rádiótávközlési Szektor funkciói közé tartozik az Egyesület jelen Alapokmányának 1. cikkében a rádiótávközlésre vonatkozó meghatározott célok teljesítése: – annak biztosítása révén, hogy a rádiófrekvenciás spektrumot minden rádiótávközlési szolgálat ésszerűen, méltányosan, hatékonyan és gazdaságosan használja fel, ideértve a geostacionárius- vagy más műholdpályák alkalmazásával biztosított frekvenciákat is, a jelen Alapokmány 44. cikke rendelkezéseinek megfelelően, és – azáltal, hogy frekvenciatartományi korlátozás nélkül tanulmányokat készít, és ajánlásokat fogad el rádiótávközlési kérdésekről. 2) A Rádiótávközlési Szektor és a Távközlésszabványosítási Szektor pontos feladatköre folyamatos felülvizsgálat tárgyát képezi, szoros együttműködésben, a két Szektor számára közös érdeklődésére számot tartó ügyek vonatkozásában, az Egyezmény vonatkozó rendelkezései szerint. A Rádiótávközlési, a Távközlésszabványosítási és a Távközlésfejlesztési Szektorok között erős koordináció szükséges. A Rádiótávközlési Szektor az alábbiakon keresztül működik:

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes